Lääninhallituksen talo sisäpihalta kuvattuna.
Lääninhallituksen talo vuonna 1908.
**Oulun lääninhallituksen talo** on vuonna 1890 valmistunut uusrenessanssityyliä edustava entinen Oulun läänin hallintorakennus ja maaherran virka-asunto, joka sijaitsee Oulussa Linnankadulla, Franzéninpuiston reunalla. Rakennuksen ovat suunnitelleet arkkitehdit Johan Jacob Ahrenberg ja Ludvig Isak Lindqvist. Nykyisin päärakennuksessa toimii Pohjois-Suomen aluehallintovirasto ja kahdessa lisärakennuksessa sen muita toimintoja, kuten ympäristölupavastuualue ja pelastustoimen ja varautumisen vastuualue.

Rakennuksessa on Suomen Kansallisgallerian kokoelmiin kuuluvia taideteoksia, joista vanhimmat ovat 1800-luvun puolivälistä.

Historiaa
---------

Rakennustyöt aloitettiin vuonna 1887 ja rakennus valmistui vuonna 1890 kuvernöörin (myöhemmin maaherra) residenssiksi ja lääninhallituksen tiloiksi. 

### Tehtyjä korjauksia

Lääninhallituksen päärakennukseen tehtiin peruskorjaus vuonna 1995. 14,6 miljoonaa markkaa maksaneen peruskorjauksen suunnitteli arkkitehtitoimisto Laatio Oy. Remontissa rakennuksen ensimmäisen kerroksen virastotilat remontoitiin lähemmäksi alkuperäistä muotoaan, toiseen kerrokseen tehtiin juhla- ja vastaanottotilat sekä vierashuoneisto ja kellariin tehtiin kokous- ja koulutustilat. Peruskorjaushanke valittiin vuoden 1995 valtion parhaaksi rakennushankkeeksi.
Rakennuksen ikkunat kunnostettiin vuoden 2013 kesän aikana.

### Lisärakennukset

Päärakennuksen vieressä sijaitseva, Ernst Lohrmannin suunnittelema ja vuonna 1859 valmistunut entinen läänin maanmittauskonttorin rakennus toimii aluehallintoviraston lisärakennuksena. Kivirakennukseen tehtiin vuonna 1910 Victor Sucksdorffin suunnittelema laajennus, jossa rakennettiin lisäkerros ja porrashuoneet. Myöhemmin rakennukseen on tehty laajennuksia ja peruskorjaus. Lisärakennuksiin kuuluu myös 1970-luvun alussa rakennettu punatiilinen rakennus. Tontilla sijaitsee Julius Basilierin suunnittelema ja vuonna 1889 valmistunut puinen vaunuvaja.

Lähteet
-------

1. ↑  Senaatti peruskorjasi Pohjois-Suomen aluehallintovirastolle tilat suojeltuun virastotaloon *Talotekniikka*.  27.9.2010. Talotekniikka-Julkaisut Oy. Viitattu 23.2.2022.
2. ↑  Helaakoski, Anne: Lää­nin­hal­li­tus-talon taide-esit­te­ly­kier­ros kiinnosti oululaisia – katso kuvat *Kaleva*.  17.10.2014. Kaleva Oy. Viitattu 5.1.2020.
3. 1 2  Uimonen, Anu: Vuoden 1995 paras valtion rakennushanke löytyi Oulusta *Helsingin Sanomat*.  15.3.1996. Sanoma Media Finland. Viitattu 5.1.2020.
4. ↑  Mäkikangas, Marjukka: Lää­nin­hal­li­tuk­sen ikkunoita kunnostetaan huolella - katso kuvagalleria *Kaleva*.  7.6.2013. Kaleva Oy. Viitattu 5.1.2020.
5. ↑  Kauppinen, Eeva: Victor J. Sucksdorff suunnitteli joukon Oulun näyttävimpiä maamerkkejä *Kaleva*.  2.9.2006. Kaleva Oy. Viitattu 5.1.2020.
6. ↑  Karjalainen, Pekka: Lää­nin­hal­li­tuk­seen iso laajennus *Kaleva*.  11.4.2003. Kaleva Oy. Viitattu 5.1.2020.
7. ↑  Virastotalo Linnankatu 1-3, Oulu *Senaatti*. Viitattu 5.1.2020.
8. ↑  Oulun vanha monumentaalikeskus ja Franzénin puisto *Museovirasto*. Viitattu 8.1.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Oulun lääninhallituksen talo**.
* Oulun lääninhallitus, Senaatti.fi